L'Ajuntament de Carcaixent organitza unes jornades de prevenció d'incendis forestals
Sin fecha

Carcaixent

La regidoria de Medi Ambient de l’Ajuntament de Carcaixent ha organitzat per segon any consecutiu unes Jornades de Prevenció d’Incendis forestals i autoprotecció per formar a les veïnes i veïns de les urbanitzacions sobre com actuar en cas d’incendi forestal. Les jornades se celebraran este divendres de vesprada a La Barraca per als veïns i veïnes de Santa Marina i el dissabte de matí per als de les zones residencials de Puig Gros i els Amics. La pròxima setmana tindran lloc a la urbanització de Sant Blai.

Cada una de les sessions tindrà una part teòrica i una pràctica amb una durada total de quatre hores. En la primera part, es realitzarà una introducció a la problemàtica dels incendis forestals i s’explicaran les mesures de prevenció i protocols d’actuació en cas d’emergència. Després completaran la part teòrica amb l’aprenentatge pràctic de l’ús de les eines bàsiques d’extinció que poden disposar en el seu habitatge o urbanització. Les jornades estan impartides per un tècnic especialista en enginyeria forestal, la seua assistència és totalment gratuïta i no cal inscripció prèvia.

Paula Lozano, regidora de Medi Ambient ha explicat que, a banda de les jornades, s’estan duent a terme per part de l’Ajuntament les tasques en matèria de prevenció d’incendis forestals corresponents. D’aquesta manera, s’està procedint a la neteja de barrancs i dels perímetres de les urbanitzacions. La regidora ha volgut destacar que la formació de les veïnes i veïns és molt important no solament per dur a terme una bona prevenció sinó per a saber què fer davant dels possibles imprevistos on la rapidesa d’actuació pot esdevindre fonamental.

Les jornades tindran lloc:

Ambulatori Aigües Vives